ΓΡΑΠΤΗ ΕΡΩΤΗΣΗ P-1420/03

υποβολή: Mario Mastella (PPE-DE) προς το Συμβούλιο

(14 Απριλίου 2003)

Θέμα: Παραβίαση εκ μέρους της Πολωνικής Κυβέρνησης των διεθνών συμβάσεων για την κηδεμονία των ανηλίκων

Τον Αύγουστο του 1999, η κ. Karolina Paetz Pozza, πολωνικής ιθαγένειας, σύζυγος του κ. Paolo Pozza, ιταλικής ιθαγένειας, απήγαγε τις κόρες της Valentina και Federica — 2 και 7 ετών — με την πρόφαση ότι θα περνούσαν τις διακοπές τους στην Πολωνία. Στη συνέχεια όμως τις κράτησε στη χώρα αυτή χωρίς αυτές να μπορούν να παρακολουθήσουν σχολείο και να συναντήσουν τον πατέρα τους (βλ. σχετικά την πρόταση του κ. Mauro Fabris, γερουσιαστή, την οποία ενέκρινε η Γερουσία της Ιταλικής Δημοκρατίας).

Μολονότι το ιταλικό και πολωνικό δικαστήριο ανέθεσαν τη φύλαξη των δυο ανηλίκων στον κ. Pozza, αυτός δεν κατάφερε ποτέ να επαναπατρίσει τις κόρες του στην Ιταλία ούτε καν όταν οι αστυνομικές αρχές του Poznam ήταν σε θέση να προβούν στον επαναπατρισμό των δυο κοριτσιών.

Το ότι ο επαναπατρισμός των δυο παιδιών προσκρούει σε δυσχέρειες οφείλεται στην ανικανότητα των πολωνικών αστυνομικών αρχών να ενεργοποιήσουν εντός της ίδιας της Πολωνίας ένα ένταλμα φύλαξης και κηδεμονίας ανηλίκων, το οποίο εκδόθηκε στην Ιταλία και διαπνέεται από τις αρχές που κατοχυρώνονται από δύο διεθνείς συμβάσεις τις οποίες έχουν προσυπογράψει τόσο η Πολωνία όσο και η Ιταλία: τη σύμβαση του Λουξεμβούργου της 20ής Μαΐου 1980 για τη διεθνή αναγνώριση των αποφάσεων σχετικά με την κηδεμονία των ανηλίκων, και τη σύμβαση της Χάγης της 25ης Οκτωβρίου 1980 για τη διεθνή απαγωγή ανηλίκων.

Θα μπορούσε το Συμβούλιο:

1. να αναφέρει τι μέτρα προτίθεται να λάβει για να εξασφαλίσει έναντι της Πολωνίας ουσιαστική δικαστική συνεργασία για θέματα κηδεμονίας και διεθνούςφαίρεσης ανηλίκων, με την προοπτική της προσεχούς ένταξής της στην Ευρωπαϊκή Ένωση,

2. να κοινοποιήσει τις πρωτοβουλίες που σκέφτεται να λάβει για να τηρήσουν πραγματικά και πλήρως τις διεθνείς συμφωνίες που έχουν συναφθεί για θέματα κηδεμονίας ανηλίκων οι αρμόδιες πολωνικές δικαστικές αρχές, όπως τις τηρούν τα κράτη μέλη·

3. να δηλώσει κατά πόσο κρίνει σκόπιμο στην προκείμενη περίπτωση να ασκήσει κάποια πίεση στην πολωνική κυβέρνηση προκειμένου να δοθεί ταχεία λύση σε αυτή την οδυνηρή και δυσάρεστη οικογενειακήπόθεση·

Απάντηση

(29 Σεπτεμβρίου 2003)

Το Συμβούλιο δεν εκφράζει άποψη σχετικά με τις συγκεκριμένεςποθέσεις τις οποίες εξετάζουν οι δικαστικές αρχές των κρατών μελών ή των χωρών που έχουν προσχωρήσει. Πάντως, το Συμβούλιο επιθυμεί να πληροφορήσει τον αξιότιμο κ. βουλευτή ότι οι Ομάδες εργασίας του εξετάζουν επί του παρόντος μια πρόταση κανονισμού του Συμβουλίου σχετικά με τη δικαιοδοσία, την αναγνώριση και εκτέλεση αποφάσεων σε θέματα γονικής μέριμνας.

Ένα από τα σημαντικότερα στοιχεία του εν λόγω κανονισμού είναι οι διατάξεις σχετικά με την απαγωγή παιδιών σε κοινοτικά πλαίσια. Προβλέπονται διατάξεις για τον προσδιορισμό του δικαστηρίου που είναι αρμόδιο να εκδικάσει μιαπόθεση μετακίνησης απαχθέντος παιδιού από ένα κράτος μέλος σε άλλο κράτος μέλος, καθώς και μέτρα για την επιστροφή του παιδιού στον τόπο της συνήθους κατοικίας του. Όπως έχει αναφερθεί σε πολλές περιπτώσεις, το Συμβούλιο εκτιμά ότι ο εν λόγω κανονισμός θα πρέπει να εκδοθεί το συντομότερο δυνατό.

Όσον αφορά τις διεθνείς συμβάσεις στις οποίες αναφέρεται ο αξιότιμος κ. βουλευτής, το Συμβούλιο δεν είναι αρμόδιο να απαιτεί την εφαρμογή τους εκ μέρους των εθνικών δικαστηρίων.